***2. melléklet a 401/2023. (VIII. 30.) Korm. rendelethez- Hatályos 2025.07.01-től***

A nevelési-oktatási intézményekben pedagógus-munkakörben alkalmazottak végzettségi és szakképzettségi követelményei

|  | **A** | **B** | **C** |
| --- | --- | --- | --- |
| **1.** | **A nevelő-oktató munka pedagógiai szakaszai / Nevelési-oktatási intézmények** | **Pedagógus-munkakör** | **Az alkalmazáshoz szükséges szakképzettség** |
| **2.** | Óvodai nevelés | óvodapedagógus | óvodapedagógus, óvodai nevelő |
| **3.** | Alsó tagozat | tanító | tanító |
| **4.** | 5–8. évfolyam | tanár | a tantárgynak megfelelő szakos tanár, tanító |
| **5.** | 9–12. évfolyam gimnáziumban, szakgimnáziumban | gimnáziumi, szakgimnáziumi tanár | mesterfokozatú (az általános iskolai tanár kivételével), a tantárgynak megfelelő szakos tanár |
| **6.** | Szakgimnázium (pedagógiai, közművelődési) | szakmai tantárgyat oktató tanár | a szakmai tantárgynak megfelelő szakos felsőfokú szakképzettség |
| **7.** | Szakgimnázium (művészeti) | művészeti szakmai tantárgyat oktató tanár | a művészeti tárgynak megfelelő szakos felsőfokú szakképzettség |
| **8.** | Alapfokú művészeti iskola zeneművészeti ág | szakmai tantárgyat tanító tanár | a művészeti tárgynak megfelelő szakirányú tanár vagy művész vagy előadóművész |
| **9.** | Alapfokú művészeti iskola (szín- és bábművészeti, képző- és iparművészeti, táncművészeti ág) | szakmai tantárgyat tanító tanár | a tanszaknak megfelelő szakirányú felsőfokú végzettség és szakképzettség |
| **10.** | Kollégium | kollégiumi nevelőtanár | kollégiumi nevelőtanár, gyógypedagógus, konduktor, szociálpedagógus, játék- és szabadidő-szervező tanár, tanulási és pályatanácsadó tanár, tehetségfejlesztő tanár, hittanár-nevelő tanár, pedagógia szakos tanár és pedagógia szakos nevelő, a nevelő-oktató munka pedagógiai szakaszának megfelelően tanító, tanár |
| **11.** | Az alsó tagozaton az emelt szintű oktatásban a művészetek, idegen nyelv, nemzetiségi nyelv és irodalom tantárgyak esetében | tanár | a tantárgynak megfelelő szakos tanár |
| **12.** |  | könyvtárostanár (tanító) | könyvtárpedagógia-tanár, informatikus könyvtáros és tanító vagy tanár vagy szociálpedagógus |
| **13.** |  | óvodapszichológus/ iskolapszichológus | pszichológus és óvodapedagógus vagy gyógypedagógus vagy konduktor vagy tanító vagy tanár, pszichológus tanácsadás és iskolapszichológia szakirányon, pedagógiai szakpszichológus, óvoda- és iskola-szakpszichológus, óvoda- és iskolapszichológus, tanácsadó szakpszichológus |
| **14.** |  | fejlesztő pedagógus | óvodapedagógus, tanító, tanár, szociálpedagógus, konduktor, a továbbiakban meg nem nevezett gyógypedagógus, pedagógia szakos előadó, pedagógia szakos nevelőtanár és a beilleszkedési, tanulási, magatartási nehézségekkel küzdő gyermekek, tanulók szűrésére, csoportos és egyéni foglalkoztatására jogosító szakirányú továbbképzésben szerzett szakképzettség, oligofrénpedagógia szakos gyógypedagógiai tanár, gyógypedagógus, tanulásban akadályozottak pedagógiája vagy logopédia vagy pszichopedagógia szakos gyógypedagógiai tanár vagy terapeuta, gyógypedagógus tanulásban akadályozottak pedagógiája vagy logopédia vagy pszichopedagógia szakirányon |
| **15.** |  | szociálpedagógus | szociálpedagógus |
| **16.** |  | konduktor | a) konduktor, b) konduktor-tanító, c) konduktor-óvodapedagógus, d) konduktor (óvodapedagógus vagy tanító szakiránnyal), e) konduktor (óvodapedagógus vagy tanító specializációval), f) konduktor (óvodai, iskolai vagy pedagógiai rehabilitáció specializációval), g) speciális pedagógia szakos tanár és szakpedagógus, ha az a)–f) alpontra épül, h) okleveles konduktortanár |
| **17.** |  | gyógypedagógus (beleértve a logopédia szakon, szakirányon végzett gyógypedagógust is) | a sajátos nevelési igény típusának és súlyosságának megfelelő szakon, szakirányon végzett gyógypedagógus, gyógypedagógiai tanár, gyógypedagógiai terapeuta, speciális pedagógia szakos tanár és szakpedagógus vagy okleveles gyógypedagógus vagy okleveles gyógypedagógia-tanár vagy okleveles logopédus és a sajátos nevelési igény típusának és súlyosságának megfelelő szakon, szakirányon végzett gyógypedagógus, gyógypedagógiai tanár, gyógypedagógiai terapeuta |
| **18.** | Nemzetiségi óvodai nevelés | nemzetiségi óvodapedagógus | nemzetiségi óvodapedagógus |
| **19.** | Nemzetiségi iskolai nevelés-oktatás az alsó tagozaton | nemzetiségi tanító | nemzetiségi tanító |
| **20.** | Nemzetiségi iskolai nevelés-oktatás az 5–12. évfolyamon | közismereti tantárgyat nemzetiségi nyelven oktató tanár | tantárgynak megfelelő szakos tanár és a nevelés-oktatás nyelvének tanítására jogosító tanító vagy tanár vagy nyelvtanár szakképzettség vagy az adott nyelvből legalább középfokú „komplex” típusú államilag elismert nyelvvizsga, Magyarországon elismert oklevél alapján az adott évfolyamon az adott tantárgy tanításához előírt, a tanítás nyelvének megfelelő pedagógus végzettség és szakképzettség |
| **21.** | Nemzetiségi iskolai nevelés-oktatás | nemzetiségi nyelvtanár | nemzetiségi nyelvtanár, nyelvtanár |
| **22.** | Minden iskolatípusban és minden évfolyamon | idegennyelvtanár | nyelvtanár, nemzetiségi nyelvtanár |
| **23.** | Minden iskolatípusban és minden évfolyamon | testnevelő | testnevelő tanár |
| **24.** | Minden iskolatípusban és minden évfolyamon | ének-zene tanár | ének-zene szakos tanár |
| **25.** | Két tanítási nyelvű iskolai nevelés-oktatás | tanító, tanár | az adott évfolyamon az adott tantárgy tanításához előírt szakképzettség (tanító, tanár) és az iskolai nevelés-oktatás nyelvének tanítására jogosító tanító, tanár, nyelvtanár-szakképzettség vagy az adott tantárgy nem magyar nyelven történő oktatásához szükséges nyelvi ismeretek alapképzésben, mesterképzésben, szakirányú továbbképzésben történő elsajátításának igazolása vagy a Közös Európai Referenciakeret szerinti legalább C1 szintű (felsőfokú) nyelvtudás igazolása az adott idegen nyelvből, Magyarországon elismert oklevél alapján az adott évfolyamon az adott tantárgy tanításához előírt, a tanítás nyelvének megfelelő pedagógus végzettség és szakképzettség |
| **26.** | Készségfejlesztő iskolai nevelés-oktatás gyakorlati évfolyamon | tanár a szakmai elméleti oktatásban | gyógypedagógus vagy a képzés szakirányának megfelelő szakos tanár |
| **27.** | Készségfejlesztő iskolai nevelés-oktatás gyakorlati évfolyamon | szakmai tanár, szakoktató, gyakorlati oktató | gyógypedagógus vagy a képzés szakirányának megfelelő szakos tanár, a képzés szakirányának megfelelő szakoktató, a képzés szakirányának megfelelő felsőfokú végzettség, érettségi végzettség és a szakiránynak megfelelő államilag elismert legalább középszintű szakképesítés, továbbá legalább öt év, az adott szakiránynak megfelelő szakmai gyakorlat |
| **28.** | Szakiskolai nevelés-oktatás | szakmai elméleti tantárgyat oktató tanár | a szakmai tárgynak megfelelő szakos felsőfokú végzettség és szakképzettség |
| **29.** | Szakiskolai nevelés-oktatás | szakmai tanár, szakoktató, gyakorlati oktató | a szakmai képzés szakirányának megfelelő szakos tanár, a szakmai képzés szakirányának megfelelő szakoktató, a szakmai képzés szakirányának megfelelő felsőfokú végzettség, érettségi végzettség és a szakiránynak megfelelő államilag elismert legalább középszintű szakképesítés, továbbá legalább öt év, az adott szakiránynak megfelelő szakmai gyakorlat |
| **30.** | Szakiskolai nevelés-oktatás, nem értelmi fogyatékos tanulók esetében | közismereti tantárgyat oktató tanár | a tantárgynak megfelelő szakos tanár |